rejauldu/bengali-wikipedia huggingface dataset:
লু শোউ-ইয়েন (; জন্ম: ৩১ আগস্ট ১৯৬১) তাইওয়ানের একজন রাজনীতিবিদ যিনি পূর্বে টেলিভিশনের উপস্থাপিকা ছিলেন। ২০১৮ সালের ২৫ ডিসেম্বর থেকে তিনি তাইচুং এর মেয়র হিসেবে দায়িত্ব পালন করছেন।  প্রারম্ভিক জীবন ও শিক্ষা লু শোউ-ইয়েন জাতীয় চেংচি বিশ্ববিদ্যালয় থেকে স্নাতক ডিগ্রি লাভ করেন এবং পরে তামকাং বিশ্ববিদ্যালয় থেকে মাস্টার্স ডিগ্রি অর্জন করেন। তিনি তাইওয়ানের 'চাইনিজ টেলিভিশন সিস্টেম' এ কর্মরত ছিলেন এবং ১৯৯০ সালে গোল্ডেন বেল পুরস্কার লাভ করেন।  রাজনৈতিক জীবন তিনি ১৯৯৮ সালে তাইওয়ানের বিধানসভার ইউয়ান আসন থেকে বিধানসভার সদস্য নির্বাচিত হন এবং এক মেয়াদে তাইওয়ান প্রভিন্সিয়াল কনসালটেটিভ কাউন্সিলে দায়িত্ব পালন করেছিলেন।  তাইচুং সিটি মেয়র নির্বাচন ২০১৮ ২০১৮ সালে লিন চিয়া লুংকে পরজিত করে তিনি তাইচুং সিটির মেয়র নির্বাচিত হন।  ২০১৮ সালে তাইচুং সিটির মেয়র নির্বাচনে কুউওমিনতাং দলের প্রার্থী বাছাই প্রার্থী স্থান ফলাফল লু শোউ-ইয়েন   ৫০.৩০৮% জনি চিয়াং দ্বিতীয়  ৪৯.৬৯২%  তাইচুং সিটির মেয়র নির্বাচনের ফলাফল ২০১৮  ক্রমিক নং প্রার্থী রাজনৈতিক দল ভোট শতাংশ  ১ সং ইউয়ান-তং20px স্বতন্ত্র ১৫,৯১৯১.০৯% ২  লিন চিয়া লুংডেমোক্রেটিক প্রগ্রেসিভ পার্টি৬,১৯,৮৫৫৪২.৩৫%  ৩ লু শোউ-ইয়েন 20px কুউওমিনতাং৮,২৭,৯৯৬৫৬.৫৭%20px মোট ভোটার 　২২,১৩,৭৮৯ বৈধ ভোট 　১৪,৬৩,৭৭০ বাতিলকৃত ভোট 　 ভোট প্রদানের হার        ৬৬.১২%  তথ্যসূত্র  বহিঃসংযোগ     বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:তাইচুংয়ের মেয়র বিষয়শ্রেণী:তাইওয়ানের বিভিন্ন স্থানের নারী মেয়র বিষয়শ্রেণী:তাইওয়ানি নারী টেলিভিশন উপস্থাপক বিষয়শ্রেণী:তাইওয়ানি টেলিভিশন উপস্থাপক বিষয়শ্রেণী:জাতীয় চেংচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:তামকাং বিশ্ববিদ্যালয়ের প্রাক্তন শিক্ষার্থী
সুফিয়ান রহিমি (; জন্ম: ২ জুন ১৯৯৬) হলেন একজন মরক্কী পেশাদার ফুটবল খেলোয়াড়। তিনি বর্তমানে আমিরাতি ক্লাব আল আইন এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  ২০২৪ সালে, রহিমি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। এরপূর্বে ২০২১ সালে তিনি মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ১০ ম্যাচে ১টি গোল করেছেন।  প্রারম্ভিক জীবন সুফিয়ান রহিমি ১৯৯৬ সালের ২রা জুন তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রহিমি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৪ সালের ২৪শে জুলাই তারিখে তিনি আর্জেন্টিনা অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4317054 রহিমি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল মরক্কো  ২০২১  ২  ০ ২০২২  ৪  ০ ২০২৪  ৪  ২ সর্বমোট  ১০  ১  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আইন ফুটবল ক্লাবের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:রাজা অ্যাথলেটিক ক্লাবের খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:ইউএই প্রো লিগের খেলোয়াড়
সিকিম জনতা পার্টি সিকিমের একটি রাজনৈতিক দল ছিল। ১৯৬৯ সালের ১৮ ডিসেম্বর লাল বাহাদুর বাসনেট দ্বারা প্রতিষ্ঠিত গ্যাংটকে দলটি প্রতিষ্ঠিত হয়েছিল। সিকিম জাতীয় কংগ্রেসে বিভক্তির পর দলটি গঠিত হয়েছিল। বাসনেট একজন সুপরিচিত সাংবাদিক এবং সিকিম জাতীয় কংগ্রেসের প্রাক্তন সাধারণ সম্পাদক ছিলেন যিনি দলের সভাপতি হিসেবে দায়িত্ব পালন করেছেন।  দলের সাধারণ সম্পাদক ছিলেন কে.সি. প্রধান।  আদর্শগতভাবে দলটি সমাজতন্ত্র, গণতন্ত্র এবং সিকিমের জনগণের ঐক্যের জন্য প্রতিশ্রুতিবদ্ধ ছিল। দলটি গণতান্ত্রিক সংস্কারের সংগ্রামে সক্রিয় ছিল। এটি সিকিমকে একটি লিখিত সংবিধান গ্রহণের দাবি জানায়।  দলটিতে মূলত নেপালি সম্প্রদায়ের সমর্থন ছিল। দলটি দুর্বল সংগঠন এবং আর্থিক সহায়তার অভাবে ভুগছে। দলটি ১৯৭০ সালের চতুর্থ সাধারণ নির্বাচনে চারটি আসনে প্রতিদ্বন্দ্বিতা করে। বাসনেট নিজে নির্বাচনে দুটি আসনে প্রতিদ্বন্দ্বিতা করেছিলেন। অন্যান্য বিরোধী দলগুলির তুলনায় সিকিম জনতা পার্টি আরও উগ্র ভঙ্গি নিয়েছে। নির্বাচনী প্রচারণার সময় দলটি ১৯৫০ সালের ভারত-সিকিম শান্তি চুক্তির সংশোধনের আহ্বান জানায়, সিকিমের জন্য বৃহত্তর স্বায়ত্তশাসনের আহ্বান জানায় (সিকিম জাতীয় কংগ্রেস এবং সিকিম রাজ্য কংগ্রেসের সাথে ভাগ করা অবস্থান)। দলটি ১৯৫০ সালের চুক্তিকে 'সিকিমের প্রতি অপবাদ' বলে নিন্দা করেছে।  সিকিম জনতা পার্টির কর্ম লামা সংঘ আসনে প্রতিদ্বন্দ্বিতা করেছিলেন, ৪৬ ভোট (১০.৩১%) পেয়ে দ্বিতীয় স্থানে ছিলেন।  নির্বাচনের পর যেখানে দল কোনো আসনে জয়ী হতে ব্যর্থ হয়, বাসনেট দলের সভাপতিত্ব থেকে পদত্যাগ করেন এবং দলত্যাগ করেন। দলের আরেক প্রধান নেতা বিবি গুরুংও তার সদস্যপদ ত্যাগ করেছেন। এসব বিদায়ের পর দলের প্রধান নেতা হন কে.সি. প্রধান।  ১৫ আগস্ট, ১৯৭২ সালে এসজেপি সিকিম রাজ্য কংগ্রেসের সাথে দুটি দলকে একীভূত করার জন্য একটি চুক্তিতে পৌঁছেছিল। ২৬ অক্টোবর, ১৯৭২-এ সিকিম জনতা কংগ্রেস গঠনের মাধ্যমে একীভূতকরণ সম্পন্ন হয়।   তথ্যসূত্র   বিষয়শ্রেণী:১৯৬৯-এ প্রতিষ্ঠিত রাজনৈতিক দল বিষয়শ্রেণী:সিকিমের বিলুপ্ত রাজনৈতিক দল বিষয়শ্রেণী:১৯৭২-এ বিলুপ্ত রাজনৈতিক দল বিষয়শ্রেণী:১৯৬৯-এ সিকিমে প্রতিষ্ঠিত
জয়সিংপুর () ভারতের মহারাষ্ট্র রাজ্যের কোলহাপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে জয়সিংপুর শহরের জনসংখ্যা হল ৪৩,০৫৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে জয়সিংপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
আইআরআইবি টিভি১ (, শিবকাহ-এ ইয়েক, অর্থ চ্যানেল ১) ইরানের ৪০টি জাতীয় টেলিভিশন চ্যানেলের মধ্যে এক।  আইআরআইবি টিভি১ ইরানের সবচেয়ে প্রাচীনতম জাতীয় টেলিভিশন চ্যানেল, যা ১৯৫৮ সালে সম্প্রচার শুরু করে। যেহেতু ইসলামি প্রজাতন্ত্রী ইরান সম্প্রচারের বেশিরভাগ টেলিভিশন বাজেট এটির জন্য আলাদা করে রাখা হয়, চ্যানেলটি কিছুর জন্য জাতীয় টেলিভিশন নামে পরিচিত।  চ্যানেলটির নানা ধরনের অনুষ্ঠানে রয়েছে নাটক, ইরানি চলচ্চিত্রের টেলিভিশনে প্রচার, এবং টক শো। শিশুতোষ অনুষ্ঠান পুনঃপ্রচারেও এটিতে প্রচারিত হয়, কিন্তু এগুলির মধ্যে বেশিরভাগের আইআরআইবি টিভি২ এর যৌবন আনুষ্ঠানিক ব্লকে প্রথম প্রচার হয়। আইআরআইবি টিভি৩ এগুলোর সম্প্রচারের অধিকারের সাথে অসংখ্য দর্শক পাওয়ার পর্যন্ত চ্যানেলটি প্রধান ক্রীড়া ইভেন্ট সম্প্রচার করেছে।  চ্যানেলটি মানবাধিকার লঙ্ঘনের শিকার হয়েছে সরাসরি টেলিভিশনে জোরপূর্বক স্বীকারোক্তি সম্প্রচার করে।Tortured confessions: prisons and public recantations in modern Iran, Ervand Abrahamian - 1999, p.222   অনুষ্ঠানসমূহ   অল সেন্টস (২০০৬–২০১২)  অ্যাগেনস্ট দ্য উইন্ড  ইউসুফ জুলেখা (২০০৮–২০০৯)  কারবালা কাহিনী (২০১০–২০১১)  কোলাম্বো  জিরে তিগ (২০০৬)  টপ সিক্রেট  ডোরেমন  দাই জান নেপোলিয়ন (১৯৭৬)  দামেনারি  দার চাশম-এ বাদ (২০০৯)  দ্য ইংলিশ ব্রিফকেস (২০০০)  দ্য ওল্ড ফক্স  দ্য ডিলাইট অফ দ্য ফ্লাইট (২০১১–২০১২)  পায়তাখত (২০১১–)  পুলিশ রেসকিউ  ফয়েল'স ওয়ার  ফেকরে পালিদ  মাদার-এ সেফর দারাজেহ  লাফিং ইন দ্য উইন্ড  শহীদ-এ-কুফা (১৯৯৬)  শেলিকে নাহাই সার্বেদারান (১৯৮৪)  সিক্রেট আর্মি সিমোর্গ (১৯৯৬)  স্টিঙ্গারস হেজার দাস্তান'' (১৯৮৭)   তথ্যসূত্র    বহিঃসংযোগ     চ্যানেলের ওয়েবসাইটে আইআরআইবি টিভি১ এর লাইভ স্ট্রিম  live.irib.ir এ আইআরআইবি টিভি১ এর লাইভ স্ট্রিম   বিষয়শ্রেণী:ইরানের টেলিভিশন চ্যানেল বিষয়শ্রেণী:ফার্সি ভাষার টেলিভিশন স্টেশন বিষয়শ্রেণী:ইসলামি প্রজাতন্ত্রী ইরান সম্প্রচার বিষয়শ্রেণী:১৯৫৮-এ প্রতিষ্ঠিত টেলিভিশন চ্যানেল ও স্টেশন
একটি জাপানি টেলিভিশন নাট্য ধারাবাহিক এবং ওকেরি মোনের পরবর্তী ১০৫তম এনএইচকে আসাডোরা ধারাবাহিকের অংশ। এর প্রিমিয়ার ১ নভেম্বর, ২০২১ সালে এবং শেষ হয় ৮ এপ্রিল, ২০২২ তারিখে। গল্পটি ১০০ বছরের পুরনো এক পরিবার, তিন প্রজন্ম, ইয়াসুকো (দাদী), রুই (মা) এবং হিনাতা (মেয়ে) সম্পর্কে, যারা শোওয়া, হাইসেই এবং রেইওয়া যুগে একটি রেডিও ইংরেজি কোর্সে কাজ করেছিলেন। নাটকটি ওকায়ামা, ওসাকা এবং কিয়োটোর পটভূমিতে নির্মিত হয়েছে।   তথ্যসূত্র    বহিঃসংযোগ    অফিসিয়াল ওয়েবসাইট    (জাপানি ভাষায়)  বিষয়শ্রেণী:২০২১-এ অভিষিক্ত জাপানি টেলিভিশন ধারাবাহিক বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:আসাডোরা
মজিদপুর জমিদার বাড়ি বাংলাদেশ এর কুমিল্লা জেলার তিতাস উপজেলার মজিদপুর গ্রামে অবস্থিত এক ঐতিহাসিক জমিদার বাড়ি।   ইতিহাস প্রায় ১৮০০ শতকের দিকে শ্রী রামলোচন রায় এই জমিদার বাড়িটি প্রতিষ্ঠা করেন। তার জমিদারীর আওতায় মেঘনা, তিতাস, হোমনা ও মুরাদনগর এলাকা ছিল। শ্রী রামলোচনের পরে তার বংশধররা দীর্ঘ ২০০ বছর যাবৎ এই জমিদারীর দেখাশুনা করেন। এই জমিদার বংশের মধ্যে কয়েকজন জমিদারের নাম ইতিহাসে পাওয়া যায়। তারা হলেন একাধারে শ্রী কালীচরণ রায়, ব্রজেন্দ্র কুমার রায়, শিবচরণ রায়, পিয়ারী মোহন রায়, বিহারী মোহন রায়, শশী মোহন রায়, শরত্চন্দ্র রায়, মোহিনী মোহন রায়, ক্ষিতিষ চন্দ্র রায়, গিরিশ চন্দ্র রায়, শিরিশ চন্দ্র রায়, হরলাল রায়, যোগেশ চন্দ্র রায়, শ্রী নারায়ণ চন্দ্র রায়, শ্রী দুর্গাচরণ রায়, ক্ষেত্র মোহন রায়, কুঞ্জ মোহন রায় ও উপেন্দ্র চন্দ্র রায়। তবে এই বংশের মধ্যে জমিদার রামলোচন রায় জমিদারের মত আরো দুইজন নামকরা জমিদার হলেন রাম সুন্দর রায় এবং রামগতি রায়। এই জমিদার বংশধররা ছিলেন অনেক অত্যাচারী। তারা মুসলমানদের উপর বেশি অত্যাচার করত। এছাড়া প্রজারা সুদ ও খাজনা দিতে বিলম্ব করলে তাদের সম্পত্তি জোর করে দখল করে নিয়ে যেত। তারা এতোই অত্যাচারী ছিল যে, জমিদার বংশের শিরিশ চন্দ্র রায় তার গর্ভবতী স্ত্রীকে হত্যা করে পরে পাগল হয়ে যান। তাই তাকে জমিদার বাড়ির একটি প্রকোষ্টে শিকল দিয়ে সবসময় বেঁধে রাখা হতো। পরবর্তীতে এই বেঁধে রাখা অবস্থাই তার মৃত্যু হয়। জমিদার বংশধরদের দুর্নাম এর পাশাপাশি কিছু জমিদারের তাদের অর্জনের জন্য সু-খ্যাতিও রয়েছে। বংশধরদের মধ্যে একজন হলেন ক্ষেত্র মোহন রায়। যিনি তিতাস উপজেলার প্রথম এন্ট্রাস পাস, প্রথম গ্র্যাজুয়েট এবং আইনজীবী হয়েছিলেন। এছাড়াও আরেকজন উপেন্দ্র চন্দ্র রায় তিতাস উপজেলার প্রথম গ্র্যাজুয়েট ডাক্তার হয়েছিলেন। আর এইভাবে বংশপরামপণায় প্রায় ২০০ বছর ধরে তাদের জমিদারী চলতে থাকে। পরবর্তীতে ভারতবর্ষ ভাগ এবং জমিদারী প্রথা বিলুপ্ত হলে তারা তাদের জমিদারী ছেড়ে ভারতে চলে যান।  অবকাঠামো জমিদার বাড়িটিতে মোট ১৭টি ভবন তৈরি করা হয়। এছাড়াও জমিদারদের ব্যবহারের জন্য ১টি দিঘী ও ২০টি পুকুর খনন করা হয়েছিল।  বর্তমান অবস্থা এই জমিদার বাড়িতে প্রথমে ১৭টি ভবন ছিল। তবে এখন মাত্র ১৩টি ভবন রয়েছে। বাকী ৪টি স্থানীয়রা ভেঙ্গে ফেলেছেন। তবে এখনো জমিদারদের সেই বিশাল দিঘী ও পুকুরগুলো অক্ষত রয়েছে।  তথ্যসূত্র  বিষয়শ্রেণী:কুমিল্লা জেলা
সুলতান-ই-শরক আতাবেগ-ই-আজম মালিক সরওয়ার ছিলেন জৌনপুর সলতনতের পহেলা সুলতান এবং শরকী খান্দানের গোড়।   হায়াতের প্রথমার্ধ   মালিক সরওয়ার একজন খোজা ছিলেন। তিনি সম্ভবত হাবশী জাতির এবং দিল্লি সলতনতে পয়দা হন। সমসাময়িক নথিতে তার পহেলা উল্লেখ তাকে সুলতান ফিরুজ শাহ তুগলকের রাজত্বকালে শাহী গহনার মহাফেজ হিসাবে বাখান হয়। বাদে তিনি দিল্লি শহরের শাহনাহ নিযুক্ত হন।  তিনি দিল্লির তখতে সুলতান মহম্মদ শার আরোহণে জরূরী ভূমিকা পালন করেন এবং উনার অধীনে উজির নিযুক্ত হন এবং খাজা-ই-জাহান খেতাবে ভূষিত হন।   আজাদী  মালিক সরওয়ার দিল্লির রাজনীতিতে এবং সুলতান মাহমুদ শার তখত-আরোহণে জরূরী ভূমিকা পালন করতে থাকেন। ১৩৯৪ খ্রীষ্টাব্দে যখন জৌনপুরে এঙ্কেলাবের খবর আসে, সুলতান মাহমুদ শাহ্ মালিক সরওয়ারকে তার পূর্বাঞ্চলীয় প্রদেশের সুলতান-ই-শরক নিযুক্ত করেন এবং তার সাথে বিশটি হাতিসহ একটি বিশাল ফৌজ পাঠান। মালিক সরওয়ার বিদ্রোহীদের পরাজিত করে জৌনপুরে ফিরে আসেন।   এই মুহুর্তে, তিনি দিল্লী থেকে পুরাপুরি আজাদ ছিলেন কারণ দিল্লি সলতনতের পতন ঘটেছিল। মালিক সরওয়ার তার নিজ নামে মুদ্রা জারি করেন, জুম্মাবারে খুতবা তার নামে পাঠ করা হয় এবং নিজেকে আতাবেগ-ই-আজম উপাধি দেন।    ওয়ারিশ  মালিক সরওয়ার একজন খোজা হওয়ায় তার উত্তরসূরী কে হবে তা এক্তিয়ার করা লেগেছিল। তিনি মালিক মুবারক কর্ণফুল এবং তার ভাইদের দত্তক নেন, এবং মালিক মুবারক পরবর্তীতে সুলতান মুবারক শাহ হিসেবে তার স্থলাভিষিক্ত হন। এইভাবে, মালিক সরওয়ারের খেতাব থেকে জৌনপুরের শরকী শাহী খান্দান কায়েম হয়েছিল।   তথ্যসূত্র    গ্রন্থপঞ্জি
থাম্ব|এটি সাতলোক আশ্রম, মুন্ডকা এর ভিতরের ছবি মুন্দকা () ভারতের ন্যাশনাল ক্যাপিটাল টেরিটোরি অফ দিল্লী রাজ্যের পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মুন্দকা শহরের জনসংখ্যা হল ৪৩,৮৯৮ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মুন্দকা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
মৌরিন ই. নিটজ হলেন একজন মার্কিন দৃষ্টি বিজ্ঞানী, যার গবেষণার মধ্যে রয়েছে বর্ণ দৃষ্টি এবং বর্ণান্ধতা  এবং অদূরদর্শিতা প্রতিরোধ।  তিনি ওয়াশিংটন বিশ্ববিদ্যালয়ের চক্ষুবিদ্যায় রে এইচ হিল এনডোউড চেয়ার ধারণ করেছেন।   নিটজ ১৯৭৯ সালে সান জোসে স্টেট ইউনিভার্সিটি থেকে আণবিক জীববিজ্ঞানে স্নাতক ডিগ্রি অর্জন করেন এবং ১৯৮৬ সালে ক্যালিফোর্নিয়া ইউনিভার্সিটি, সান্তা বারবারা থেকে জৈব রসায়ন এবং আণবিক জীববিজ্ঞানে পিএইচডি ডিগ্রি অর্জন করেন। পোস্টডক্টরাল গবেষক হিসাবে ইউসি সান্তা বারবারায় চালিয়ে যাওয়ার পর, তিনি ১৯৯১ সালে মেডিক্যাল কলেজ অফ উইসকনসিনের অনুষদে যোগদান করেন। তিনি ২০০৮ সালে ওয়াশিংটন বিশ্ববিদ্যালয়ে চলে আসেন।  নিটজ জে নিটজকে বিয়ে করেছেন এবং তার সাথে কাজ করেন, যিনি একজন দর্শন বিজ্ঞানীও। ২০১০ সালে, নিটজ এবং তার স্বামী জে ব্র্যান্ডেস বিশ্ববিদ্যালয় কর্তৃক দৃষ্টি বিজ্ঞানে পেপোজ পুরস্কারে ভূষিত হন।   তথ্যসূত্র   বহিঃসংযোগ    নীটজ ভিশন, মৌরিন নিটজ এবং জে নীটজের গবেষণাগার  বিষয়শ্রেণী:জীবিত ব্যক্তি বিষয়শ্রেণী:মার্কিন চক্ষু বিশেষজ্ঞ বিষয়শ্রেণী:নারী চক্ষু বিশেষজ্ঞ বিষয়শ্রেণী:ক্যালিফোর্নিয়ার বিজ্ঞানী বিষয়শ্রেণী:মার্কিন নারী শিক্ষায়তনিক বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:২১শ শতাব্দীর মার্কিন বিজ্ঞানী বিষয়শ্রেণী:২০শ শতাব্দীর মার্কিন বিজ্ঞানী বিষয়শ্রেণী:২১শ শতাব্দীর মার্কিন নারী চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:ক্যালিফোর্নিয়ার চিকিৎসক বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ইউনিভার্সিটি অব ওয়াশিংটনের শিক্ষক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সান জোসে স্টেট ইউনিভার্সিটির প্রাক্তন শিক্ষার্থী
ইশা বসন্ত জোশী (জন্ম ইশা বসন্ত মুকন্দ, ছদ্মনাম এশা জোশী; ৩১ ডিসেম্বর ১৯০৮, মৃত্যু তারিখ ২০০৪ সালের পরে) একজন ভারতীয় প্রশাসনিক পরিষেবা কর্মকর্তা এবং কবি ছিলেন। তিনি এশা জোশী নামে বই প্রকাশ করেছিলেন। তিনিই প্রথম ভারতীয় যিনি ভারতের লক্ষ্ণৌতে "ব্রিটিশদের ঘাঁটি" লা মার্টিনিয়ার গার্লস হাই স্কুলে ভর্তি হন।Uncivil Treatment Shahira Naim The Tribune 14 November 2004, Chandigarh, India accessed July 2007 তিনি ছিলেন ব্রিটিশ ভারতের প্রথম মহিলা ভারতীয় প্রশাসনিক পরিষেবা অফিসার।   প্রাথমিক জীবন এবং শিক্ষা  ইশা জোশীর জন্ম ১৯০৮ সালের ৩১শে ডিসেম্বর। লখনউয়ের লা মার্টিনার গার্লস হাই স্কুলে পড়ার পর, তিনি ইসাবেলা থোবার্ন কলেজ এবং লখনউ বিশ্ববিদ্যালয়ে যান। বিশ্ববিদ্যালয়ে তিনি নিজের স্নাতকোত্তর ডিগ্রি অর্জন করেন। তিনি ব্রিটেনে উচ্চশিক্ষা গ্রহণ করেন এবং তারপর ভারতীয় প্রশাসনিক পরিষেবায় যোগ দেন।   কর্মজীবন  স্বাধীন ভারতের প্রথম মহিলা আইএএস অফিসার, ইশা জোশীকে প্রথমে ম্যাজিস্ট্রেট এবং তারপর দিল্লিতে সহকারী কমিশনার হিসেবে নিয়োগ দেওয়া হয়েছিল। তিনি বিভিন্ন বিভাগে বরিষ্ঠ ও সম্মানজনক পদে অধিষ্ঠিত ছিলেন এবং ১৯৬৬ সাল পর্যন্ত জেলা গেজেটের কমিশনার এবং রাজ্য সম্পাদক ছিলেন। তিনি শিক্ষা মন্ত্রণালয়ে সিনিয়র পদে দায়িত্ব পালন করেন। ১৯৬৬ সালে চাকরি থেকে অবসর নেওয়ার আগে তিনি একটি পত্রিকা সম্পাদনা করেছিলেন। ইশা জোশী ভারতের একজন সরকারি কর্মচারী হিসেবে চাকরি করার পর একজন লেখক হিসেবে নিজের কর্মজীবনের পরবর্তী পর্ব শুরু করেন। তিনি ১৯৬৮ সালে এশা জোশী নামে বেশ কয়েকটি বই প্রকাশ করেছিলেন এবং সেইসাথে ১৯৬৮ সালে নিজের নামে বেরেলি সম্পর্কে একটি গেজেটিয়র (একটি ভৌগোলিক সূচক বা অভিধান) প্রকাশ করেছিলেন।  তাঁর কবিতা তাঁর ছন্দের ব্যাপ্তি এবং "বিস্তৃত নারীবাদী উদ্দেশ্য" -র জন্য বিভিন্ন উৎস থেকে প্রশংসিত হয়েছিল।   ব্যক্তিগত জীবন  ২০০৪ সালে, জানা গিয়েছিল যে, ৯৬ বছর বয়সী বিধবা ইশা জোশী লখনউয়ের কবির মার্গের একটি প্রাসাদে চাকরদের ঘরে থাকছেন এবং দূর সম্পর্কের আত্মীয়রা তাঁর দেখাশোনা করছে। গণ মাধ্যমে এই খবর প্রকাশ হওয়ার পর তাঁকে ভিতরে নিয়ে যাওয়া হয়।The Lucknow Observer January 2016 ২০১৬ সালে তাঁর একজন ভাইঝি জানিয়েছিলেন যে তিনি বেশ কয়েক বছর আগে মারা গেছেন।   প্রধান কাজ    ১৯৬৮ সালে বেরেলি গেজেটিয়র  দ্য জুয়েল ইন দ্য কেস এবং অন্যান্য গল্প ,Esha Joshi at Alibris.com accessed July 2007  স্পিনড্রিফট: কবিতা ,, ১৯৯৪, রাইটার'স ওয়ার্কশপ  স্যাঙ্কচুয়ারি, কবিতা, ১৯৮৭   তথ্যসূত্র   বিষয়শ্রেণী:ভারতীয় নারী কবি বিষয়শ্রেণী:ভারতীয় নারী ছোটগল্পকার বিষয়শ্রেণী:উত্তরপ্রদেশের লেখিকা বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় ম্যাগাজিন সম্পাদক বিষয়শ্রেণী:ভারতীয় সম্পাদক বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বেসামরিক কর্মচারী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:মৃত্যুর সাল অনুপস্থিত বিষয়শ্রেণী:১৯০৮-এ জন্ম
লালমাটিয়া সরকারি মহিলা কলেজ ঢাকা বাংলাদেশের একটি সরকারি কলেজ। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।  কলেজটির যাত্রা শুরু ২৫ জন শিক্ষার্থী নিয়ে, ১২ বিঘা জমির ওপর ভবন। কলেজের এক স্মরণিকায় উল্লেখ করা হয়েছে, এটি প্রতিষ্ঠিত হয়েছিল লালমাটিয়া কো-অপারেটিভ হাউজিং সোসাইটির উদ্যোগে। সোসাইটির টাকা, নিজেদের ব্যক্তিগত সংগ্রহ এবং বিত্তবান ব্যক্তিদের সহায়তায় কলেজটি দাঁড়িয়ে গেছে। এখন এর শিক্ষার্থী প্রায় সাত হাজার। শিক্ষক ১৩১ জন।প্রথম আলো  ৫০ বছরে লালমাটিয়া মহিলা কলেজ  ইতিহাস ১৯৬৬ সালে লালমাটিয়া মহিলা কলেজটি প্রতিষ্ঠিত হয়। এখন ঢাকা শিক্ষাবোর্ডের অধীনে বিজ্ঞান, মানবিক এবং ব্যবসায় শিক্ষা শাখায় উচ্চ মাধ্যমিক কোর্সের পাশাপাশি জাতীয় বিশ্ববিদ্যালয়ের অধীনে স্নাতক পাস, সম্মান, মাস্টার্স প্রিলিমিনারি এবং ফাইনাল কোর্স রয়েছে এখানে।  প্রতিষ্ঠা ও অর্জন  কলেজটি ১৯৯১ সালে উচ্চ মাধ্যমিক স্তরে ঢাকা মহানগরের শ্রেষ্ঠ শিক্ষালয়ের গৌরব অর্জন করেছে। এছাড়াও জাতীয় বিশ্ববিদ্যালয় কলেজ র‍্যাংকিং-২০১৫ এ সমগ্র বাংলাদেশের সরকারি ও বেসরকারী পর্যায়ের অনার্স ও মাস্টার্স কলেজের মধ্যে ১০ম এবং বেসরকারী কলেজের মধ্যে ২য় স্থান অধিকার করে। ঢাকা ময়মনসিংহ অঞ্চলের মধ্যে ৬ষ্ঠ স্থান অধিকার করে দেশের অন্যতম সেরা পোস্ট গ্রাজুয়েট কলেজ হওয়ার গৌরব অর্জন করে এবং মহিলা কলেজগুলো মধ্যে প্রথম স্থান অর্জন করেছে।  অনুষদ সমূহ  ইংরেজি,   পদার্থবিজ্ঞান,  রাষ্ট্রবিজ্ঞান,   সমাজকর্ম,   অর্থনীতি,   মার্কেটিং,   ফিন্যান্স এন্ড ব্যাংকিং,   হিসাববিজ্ঞান,   ব্যবস্থাপনা,   গণিত,   প্রাণিবিদ্যা,   বিবিএ (প্রফেশনাল) বাংলা দর্শন সমাজবিজ্ঞান উদ্ভিদবিজ্ঞান ভূগোল ও পরিবেশ রসায়ন   গবেষণাগার কলেজটিতে পর্দথবিজ্ঞান, গণিত, রসায়ন, জীববিজ্ঞান, সাচিবিকবিদ্যা ও অফিস ব্যবস্থাপনা, মনোবিজ্ঞান, গার্হস্থ্য অর্থনীতি এবং ভূগোল সহ ৮টি গবেষণাগার রয়েছে।  অবস্থান লালমাটিয়া মহিলা কলেজ  লালমাটিয়া হাউজিং সোসাইটি  লালমাটিয়া  ঢাকা-১২০৭,  বাংলাদেশ  আরও দেখুন  সরকারি কলেজ  বেসরকারি কলেজ  জাতীয় বিশ্ববিদ্যালয়  তথ্যসূত্র  বহিঃসংযোগ  মাধ্যমিক ও উচ্চশিক্ষা অধিদপ্তর  বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার মহাবিদ্যালয় বিষয়শ্রেণী:বাংলাদেশের বেসরকারি মহাবিদ্যালয়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। উল্লেখযোগ্যতা প্রমাণিত নয়। Ashiq Shawon (আলাপ) ১৮:৩৯, ৬ ফেব্রুয়ারি ২০১৭ (ইউটিসি) সৈয়দ শহীদ   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ। সঙ্গীত মাধ্যমে কোনো গুরত্বপূর্ণ অবদান বা স্বীকৃতি নেই। ~ মহীন (আলাপ) ০৮:১৭, ১৭ জানুয়ারি ২০১৭ (ইউটিসি)  বর্তমান ট্রেন্ড অনুসারে রাখার পক্ষে; কারণ এই ধরণের উল্লেখযোগ্যতাসম্পন্ন অসংখ্য শিল্পীর জীবনী বর্তমানে উইকিতে রয়েছে। সবগুলোর ক্ষেত্রেই এই ধরনের সিদ্ধান্ত নেয়া আবশ্যক; কেবল ১/২ টির ক্ষেত্রে কেন? - Ashiq Shawon (আলাপ) ১৮:১৮, ১৭ জানুয়ারি ২০১৭ (ইউটিসি)  তথ্যসূত্র দুর্বল। উল্লেখযোগ্য ব্যক্তি নন। গুগল সার্চে তেমন কিছু পাওয়া গেল না। নিবন্ধটি অপসারণের পক্ষে আমার মত।--সাদি (আলাপ) ১৯:০১, ২১ জানুয়ারি ২০১৭ (ইউটিসি)  উল্লেখযোগ্যতা স্পষ্ট নয় , অপসারণে  দিলাম-শাহাদাত সায়েম (আলাপ) ১৪:৩৭, ৬ ফেব্রুয়ারি ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সোনালী কুলকার্নী (জন্ম: ৩ নভেম্বর ১৯৭৪) একজন ভারতীয় অভিনেত্রী। তিনি ভারতের পুনেতে জন্মগ্রহণ করেন। তিনি হিন্দি, কন্নড়, মারাঠি, তামিল এবং গুজরাটি চলচ্চিত্রে অভিনয় করেছেন। তিনি মে মাদাম (১৯৯৪, তামিল), দিল চাহতা হে (২০০১, হিন্দি) এবং ট্যাক্সি নম্বর ৯২১১ (২০০৬, হিন্দি) এ অভিনয় করে প্রশংসা কুড়ান।  কর্মজীবন সোনালী কুলকার্নী সর্বপ্রথম কন্নড় চলচ্চিত্র 'চেলুভী' তে অভিনয় করেন যেটির পরিচালক ছিলেন গিরিশ কর্নদ। তিনি অনেক ফিল্মে অভিনয় করেছেন এর মধ্যে একটি ইতালীয় ফিল্মও আছে, 'ফুওকো সু সে মি' যেটির জন্যে তিনি ২০০৬ সালে মিলান আন্তর্জাতিক ফিল্ম ফেস্টিভ্যালে একটি পুরস্কার পান।  সোনালী একটি স্পেশাল জুরী পুরস্কার (নন-ফিচার) লাভ করেন ভারতের ৪৯তম ন্যাশনাল ফিল্ম পুরস্কার (২০০২) এ, একটি স্বল্পদৈর্ঘ্য চলচ্চিত্র 'চৈত্র' (মারাঠি) এর কারণে।  অভিনয় ছাড়াও তিনি মারাঠি সংবাদপত্র 'লোকসত্তা' তে লেখালেখি করেছেন জুন ২০০৫ থেকে মে ২০০৭ পর্যন্ত, এ পত্রিকার সাপ্লিমেন্ট 'ভিভা'তে লিখতেন তিনি। তিনি 'সো কুল' নামে একটি সাপ্তাহিক কলাম লিখতেন। রাজহংস প্রকাশন কর্তৃক 'সো কুল' নামে একটি ম্যাগাজিনও বের হত। অভিনেতা নানা পাটেকর সোনালী কুলকার্নীর লেখার প্রশংসা করেছিলেন।  ব্যক্তিগত জীবন  সোনালী পুনেতে জন্মগ্রহণ করেন। তার পিতা জাতিতে মারাঠি ও মাতা তামিল। তার পিতা প্রকৌশলী ছিলেন এবং সোনালীর দুইজন ভ্রাতা আছেন।  সোনালী প্রথমে চন্দ্রকান্ত কুলকার্নী নামের এক পুরুষকে বিয়ে করলেও তাড়াতাড়ি ছাড়াছাড়ি হয়ে যায়। ২০১০ এর ২৪ মে তিনি ভারতের জনপ্রিয় টিভি চ্যানেল সনি এর মালিক নচিকেত পন্তবৈদ্য এর সঙ্গে বিবাহ বন্ধনে আবদ্ধ হন।  তথ্যসূত্র  বহিঃসংযোগ  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ঝলক দিখলা যা বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:পুণের অভিনেত্রী বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
গুখক ছিল মধ্যযুগীয় কোরীয় ইতিহাসের সিলা যুগের উচ্চ শিক্ষার একমাত্র নথিভুক্ত প্রতিষ্ঠান। Gyeongju Hyanggyo (a local school annexed to the Confucian shrine)  Gyeongju City-Transportation System, Retrieved on August 2, 2009 এটি চীনা ঐতিহ্যবাহী প্রশিক্ষণ প্রদান করত। এর পূর্ববর্তী প্রতিষ্ঠান, তাইহক, ৩৭২ সালে প্রতিষ্ঠিত হয়েছিল।   আরো দেখুন    কোরীয় কনফুসীয়বাদ  গুকজগাম  সেওংগিয়ংওয়ান  গুওজিজিয়ান, গুখাকের জন্য তাং রাজবংশের মডেল।   তথ্যসূত্র   বিষয়শ্রেণী:৬৮২-এ প্রতিষ্ঠিত বিষয়শ্রেণী:কোরিয়ায় শিক্ষা বিষয়শ্রেণী:৭ম শতাব্দীতে প্রতিষ্ঠিত শিক্ষাপ্রতিষ্ঠান বিষয়শ্রেণী:কোরীয় কনফুসীয়বাদ
বোয়াসের লক্ষণ বা বোয়াসের সাইন হল ডান হাইপোকন্ড্রিয়ামের নিচে বা ১২তম পঞ্জরাস্থি অঞ্চলে অতিসংবেদনশীলতা (সংবেদনশীলতা বৃদ্ধি বা পরিবর্তন), যা তীব্র পিত্তথলির প্রদাহের (পিত্তথলির প্রদাহ) একটি উপসর্গ হতে পারে। এটি এমন অনেক লক্ষণের মধ্যে একটি যা একজন চিকিৎসা প্রদানকারী উদর পরীক্ষার সময় খুঁজতে পারেন।  মূলত এই লক্ষণটি ১০ম থেকে ১২ম বক্ষীয় কশেরুকার ডানদিকের অঞ্চলে বিন্দু কোমলতাকে বোঝাত। এর সংবেদনশীলতা ৭%-এর কম।Gunn A, Keddie N. Some clinical observations on patients with gallstones. Lancet 1972;2:230-241  এর নামকরণ করা হয়েছে ইসমার ইসিডর বোয়াসের (১৮৫৮-১৯৩৮) নামে, যিনি ছিলেন একজন জার্মান চিকিৎসক এবং তার দেশের প্রথম লাইসেন্সপ্রাপ্ত গ্যাস্ট্রোইনটেস্টাইনাল বিশেষজ্ঞ।  বোয়াসের লক্ষণ পাকস্থলী ও গ্রহণীর রোগও নির্দেশ করতে পারে। যখন বক্ষীয় কশেরুকা T10-T12-এর অনুপ্রস্থ প্রসেসগুলি হাতের তালুর নিচে দিয়ে চাপ দেওয়া হয় বা হালকাভাবে ঘষা হয়, তখন ব্যথা স্পাইনাস প্রসেসের বাম দিকে (পাকস্থলীর ক্ষুদ্র বক্রতার ক্ষতে) বা ডান দিকে (পাইলোরিক বা গ্রহণীর ক্ষতে) দেখা দিতে পারে।   তথ্যসূত্র   বিষয়শ্রেণী:চিকিৎসা লক্ষণ
মুসা প্যারাডিসিকা বা কাঁচ কলা মুসা আকুমিনাটা এবং মুসা বালবিসিয়ানার মধ্যে হাইব্রিডের জন্য স্বীকৃত নাম। বেশিরভাগ চাষ করা কলা এবং কলাগুলি হল এই হাইব্রিড বা এম. অ্যাকুমিনাটার ট্রিপ্লয়েড জাত। লিনিয়াস মূলত এম. প্যারাডিসিকা নামটি শুধুমাত্র কলা বা রান্নার জন্য ব্যবহার করেছিলেন, কিন্তু আধুনিক ব্যবহারে রান্নার জন্য এবং ডেজার্ট কলা উভয় ক্ষেত্রেই ব্যবহৃত হাইব্রিড জাত অন্তর্ভুক্ত রয়েছে। মিষ্টান্ন কলার জন্য লিনিয়াসের নাম মুসা সেপিয়েন্টাম,তেমনি এইভাবে মুসা × প্যারাডিসিয়াকা-এর প্রতিশব্দ ব্যবহার করেন।  এ কলাকে অনেকে আনাজ কলাও বলে থাকেন।   তথ্যসূত্র   বিষয়শ্রেণী:মুসা (বর্গ) বিষয়শ্রেণী:খাদ্য উদ্ভিদ সংকর
লোমশ-মুখ বাদুড় (বৈজ্ঞানিক নাম: Myotis annectans; মায়োটিস অ্যানেকটেনস) হলো ভেস্পারটিলিওনিডায়ি গোত্রের একটি বাদুড়।  ইন্দোনেশিয়া, থাইল্যান্ড, বাংলাদেশ, ভারত, মিয়ানমার ও লাওসে এই প্রজাতির বাদুড় দেখতে পাওয়া যায়।   তথ্যসূত্র   বিষয়শ্রেণী:ইঁদুরকানি বাদুড় বিষয়শ্রেণী:দক্ষিণ এশিয়ার বাদুড় বিষয়শ্রেণী:দক্ষিণ-পূর্ব এশিয়ার বাদুড় বিষয়শ্রেণী:ভারতের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:মিয়ানমারের মেরুদণ্ডী প্রাণী বিষয়শ্রেণী:থাইল্যান্ডের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:জর্জ এডওয়ার্ড ডবসন কর্তৃক নামকরণকৃত ট্যাক্সা বিষয়শ্রেণী:১৮৭১-এ বর্ণিত স্তন্যপায়ী